PIKK.ee

Liidrite kool, 2024
2024-11-28 10:00 - 2024-11-29 17:00 (Europe/Tallinn)
Eesti Talupidajate Keskliit ja Maaelu Teadmuskeskus korraldavad 28.-29. novembril noorte põllumajandustootjate väljaõppe kahepäevase täiendkoolituse “Liidrite kool” Pärnu Estonia Resort Hotel & Spa Konverentsikeskuses.
Koolitus “Juht, kui põllumajanduse mõjusaim saadik!”
See praktiline koolitus on mõeldud noortele põllumajandussektori juhtidele, kes soovivad arendada enesejuhtimise, persoonibrändi ja kaasava juhtimise oskusi. Koolitus annab tööriistad, kuidas luua usaldust ja nähtavust nii oma meeskonnas kui ka sektori saadikuna. Osalejad õpivad, kuidas teadlik enesejuhtimine, lugude jutustamine ja efektiivne ajakasutus toetavad nende eesmärke ja edasist arengut.

REGISTREERIMINE KOOLITUSELE: https://www.surveymonkey.com/r/LIIDRID24

Koolituse eesmärk:
Pakkuda tulevastele või juba tegutsevatele organisatsioonide juhtidele tuge juhi töö olemuse süsteemsel mõtestamisel läbi eestvedamise prisma.
Koolituse eesmärk on muuta osaleja efektiivsemaks juhiks olenemata olukorrast. Koolituse rõhk on praktilistel harjutustel, mis näitlikustavad ning aitavad inimestel saada aru, kuidas õpitud põhimõtteid ja printsiipe kasutada oma igapäevaelus.
Koolituse registreerimine on avatud kuni 20. November 2024 või kuni grupi täitumiseni.
Õppekava: Liidrite Kool, 2024 (pdf)
Majutus: Koolitusel osalemine on tasuta. Koolituse korraldaja poolt on korraldatud ka toitlustus. Osalejatel on võimalik soodushinnaga broneerida majutus.
Liidrite koolile promokoodi TLLIIDRITEKOOL, annab 10% soodustust kõikidelt toatüüpidelt. Ööbimiseks 27.-29.11 ja broneerimiseks 31.10-27.11.
Check-in algab kl 15, check out kuni kl 12. Majutuse hind sisaldab

hommikusöögi bufeed (E-R kl 7-10, L-P kl 7.30-10.30) ning
SPA & SAUNA külastamist (kl 7-22).

KOOLITUSPÄEV I, 28. November 2024
Koolituse algus kell 10:00 ja lõpp 16:00 – Estonia Resort SPA ja Konverentsikeskus, PÄRNU
“Juht, kui põllumajanduse mõjusaim saadik!”
Koolitusel käsitletakse, kuidas tegutseda põllumajanduse saadikuna, juhtides meeskonda ja suheldes koostööpartneritega nii, et esile tuua põllumajanduse positiivset mõju ja tõsta sektori usaldusväärsust. Osalejad saavad praktilisi teadmisi ja tööriistu, et luua oma persoonibrändi, mis toetab nende usaldusväärsust juhina ja annab neile oskuse brändisaadikuna tugevdada sektori kuvandit nii organisatsioonisiseselt kui ka avalikkuses.
Koolitus annab osalejatele sügavama arusaamise enesejuhtimisest, sealhulgas eesmärkide seadmisest ja teadlikust töökorraldusest, et hoida fookust ja efektiivsust ka kiire tempoga tööpäevades. Õpitakse, kuidas ennetada läbipõlemist, säilitada tasakaalu töö- ja eraelu vahel ning leida tõhusaid ajajuhtimise ja energia haldamise viise, et säilitada pikaajaline motivatsioon ja soodustada taastumist. Eraldi käsitletakse ka füüsilise liikumise ja aktiivsuse tähtsust enesejuhtimise toetajana, andes praktilisi soovitusi, kuidas seda igapäevaellu integreerida.
Lektor:
Signe Ventsel on kogenud koolitaja ja arengupartner, kelle fookuses on persoonibränd, enesejuhtimine ja tööandja bränding. Turunduse ja hariduse juhtimise taustaga Signe on üle 15 aasta toetanud organisatsioone ja meeskondi, aidates inimestel esile tuua oma tugevused ja luua mõjuvaid brände. Ta on loonud enesearengumärkmiku “Olen iseenda boss” ning inspireerinud oma koolitustega paljusid julgemalt tegutsema. Signe väärtustab avatust, paindlikkust ja tulemustele orienteeritust, kutsudes inimesi üles võtma vastutust oma elu ja arengu eest.
KOOLITUSPÄEV II, 29. november 2024
Koolituse algus kell 10:00 ja lõpp 13:00 – Estonia Resort SPA ja Konverentsikeskus, PÄRNU
“Juhi areng: millised tööriistad aitavad arendada juhtimisoskust”
Räägime lugemise, töötubades osalemise, koolitustel ja mentorite otsimise kui kasvuvõimaluste eeliseid. Räägime mentorluse eelistest ja seda, kuidas leida mentoreid, kes saavad juhendada ja toetada. Jagame näpunäiteid tõhusa võrgustike loomise, koostöö edendamise ja tugisüsteemi arendamise kohta.
Lektor:
Kerli Ats omab magistrikraadi ettevõtluses. Aastatel 2017–2024 juhtis ta Eestimaa Talupidajate Keskliitu ning kuulub alates 2020. aastast Euroopa Majandus- ja Sotsiaalkomiteesse. Hetkel omandab ta doktorikraadi EBS-is.

Koolitus toimub MAK 2014–2020 „Teadmussiirde programm põllumajanduse, toidu ja maamajanduse tegevusvaldkonnas“ horisontaalse valdkonna raames ning seda toetab Euroopa Liit.

Liidrite kool: lahinguväljal
2023-11-30 10:00 - 2023-12-01 13:00 | Pärnumaa, Pärnumaa, Eesti
Noorte põllumajandusjuhtide väljaõpe “Liidrite kool”
Eesti maapiirkonnad vajavad liidreid!
Toimumise aeg:

30. november 2023 – Kontaktõpe Estonia Resort SPA ja Konverentsikeskus, PÄRNU
01. detsember 2023 – Kontaktõpe Estonia Resort SPA ja Konverentsikeskus, PÄRNU

Koolituse kirjeldus: Probleemi lahendamine muutub lihtsamaks kui on olemas kindlad teadmised, oskused ning õige mõtteviis. Koolituse raames tutvustatakse osalejatele juhtimise printsiipe ning nelja lahingureeglit, mis aitavad sul edu saavutada igas olukorras – tööl, kodus ja lahinguväljal. Elades nende põhimõtete järgi ning kasutades õpitud teadmisi, oleme täielikult veendunud, et sa ei satu enam kunagi olukorda, kus sa oled nõutu ja ei oska probleemide lahendamiseks midagi ette võtta. Saad endale tööriistad, mida saad vajadusel kasutada.
Koolituse eesmärk: Pakkuda tulevastele või juba tegutsevatele organisatsioonide juhtidele tuge juhi töö olemuse süsteemsel mõtestamisel läbi eestvedamise prisma. Koolituse eesmärk on muuta osaleja efektiivsemaks juhiks olenemata olukorrast. Koolituse rõhk on praktilistel harjutustel, mis näitlikustavad ning aitavad inimestel saada aru, kuidas õpitud põhimõtteid ja printsiipe kasutada oma igapäevaelus.
Koolituse registreerimine on avatud kuni 24. November 2023 või kuni grupi täitumiseni.
REGISTREERI KOOLITUSELE kerli@taluliit.ee
Koolitus toimub „Teadmussiirde programm põllumajanduse, toidu ja maamajanduse tegevusvaldkonnas“ raames ning seda toetab Euroopa Liit.
METK kinnitatud õppekava Liidrite Kool – lahinguväljal

KOOLITUSPÄEV I, 30. November 2023
Koolituse algus kell 10:00 ja lõpp 16:00 – Estonia Resort SPA ja Konverentsikeskus, PÄRNU
Teema: Juhtimise põhimõtted lahinguväljalt
Kursus õpetab osalejaid juhtima enda elu ning tegevusi samade põhimõtete järgi, mida kasutavad erioperatsioonide üksused kaitseväes. Igaüks on juht ning sinu oskusest juhtida sõltub sinu edukus nii koolis, tööl kui ka eraelus. Juhtimine on oskus ja igaüks saab seda oskust endas arendada.
Koolitaja: Rainer Eluri on Combat Ready instruktor ja pea 6 aastat tegutsenud Kaitseväes ja Kaitseliidus instruktorina ja koolitanud juhte erinevatel erialadel ja tasemetel jaost (10 inimest) kuni kompaniini (200 inimest). Lisaks militaar kogemusele tegeleb ta erasektoris ettevõtluse arenduse ja -ürituste/messide korraldamisega. Viimased 7 aastat on olnud baltikumi suurima ärifestivali sTARTUp Day üks korraldajatest ning juhtinud selle raames erineva suurusega projekte ja meeskondi.

KOOLITUSPÄEV II, 01. Detsember 2023
Koolituse algus kell 10:00 ja lõpp 13:00 – Estonia Resort SPA ja Konverentsikeskus, PÄRNU
Teema: Juhi areng: millised tööriistad aitavad arendada juhtimisoskust
Räägime lugemise, töötubades osalemise, koolitustel ja mentorite otsimise kui kasvuvõimaluste eeliseid. Räägime mentorluse eelistest ja seda, kuidas leida mentoreid, kes saavad juhendada ja toetada. Jagame näpunäiteid tõhusa võrgustike loomise, koostöö edendamise ja tugisüsteemi arendamise kohta.
Lektor: Kerli Ats omab magistrikraadi ettevõtluses. On juhtinud alates 2017. aastast Eestimaa Talupidajate Keskliitu ning kuulub alates 2020. aastast Euroopa Majandus- ja Sotsiaalkomiteesse. Omandab hetkel EBS-is doktorikraadi.

Liidrite kool: naisjuhid
2023-11-15 10:00 - 2023-11-16 13:00 | Pärnumaa, Pärnumaa, Eesti
„LIIDRITE KOOL: põllu- ja metsandussektori naisjuhid”
Eesti maapiirkonnad vajavad naisliidreid!
Toimumise aeg:

15. november 2023 – ESTONIA SPA Konverentsikeskus, PÄRNU
16. november 2023 – ESTONIA SPA Konverentsikeskus, PÄRNU

Koolituse kirjeldus: Koolitus mõeldud spetsiaalselt naistele, kes soovivad oma juhtimisoskusi täiustada, ettevõtluses läbi lüüa või lihtsalt paremini mõista väljakutseid ja võimalusi, mis on seotud naiste rolliga põllu- ja metsandussektori äri- ja juhtimismaailmas.
Koolituse peamine eesmärk on pakkuda põllumajandus- ja metsandussektori naisjuhtidele, nii tulevastele kui ka juba ametis olevatele, tuge ja teadmisi juhirolli sügavamaks mõistmiseks ja tõhusamaks täitmiseks, lähtudes valdkonna eripäradest ja naisjuhtide vajadustest. Koolituse oluliseks sihiks on samuti koolitada ja ette valmistada järelkasvu, eriti noori naisi, kes soovivad panustada aktiivselt kodanikuühiskonna arengusse ja seista põllumajandus- ning metsandusettevõtete huvide eest, samuti edendada koostööd ja võrgustike loomist antud sektoris.
Grupp on täitunud, soovi puhul võta ühendust kerli@taluliit.ee
Koolitus toimub „Teadmussiirde programm põllumajanduse, toidu ja maamajanduse tegevusvaldkonnas“ raames ning seda toetab Euroopa Liit.
METK kinnitatud õppekava Liidrite kool – naisjuhid
Liidrite kool. Naisjuhid
KOOLITUSPÄEV I, 15. november 2023
Naisjuhtide juhtimiskogemuste vahetus – Kaja Piirfeldt ja Kerli Ats
Selles praktilises koolituses jagame ühiselt naisjuhtide kogemusi ja väljakutseid, pakkudes samal ajal platvormi, kus saab ülevaate teiste naisettevõtjate edulugudest, õppetundidest ja praktilistest nõuannetest. Me käsitleme erinevaid teemasid, alates juhtimisoskuste arendamisest ja meeskonna juhtimisest kuni töö- ja pereelu tasakaaluni, läbirääkimiste pidamise kunsti ning enesekindluse ja nähtavuse suurendamine.
Osalejad saavad võimaluse õppida teistelt naisjuhtidele, jagada oma kogemusi ja saada tagasisidet lahenduste ja strateegiate osas, mis on aidanud teistel edukalt juhtida. Me usume, et jagatud kogemus on võimas õppimisvahend, ja soovime luua keskkonna, kus kõik naisjuhid tunneksid end julgustatuna jagama, õppima ja kasvama koos.
KOOLITUSPÄEV II, 16. november 2023
Naised ettevõtluses – Ester Eomois
Koolitusel räägime praktilisi näiteid, miks on naiste hulgas juhte ja ettevõtjaid vähem kui meeste hulgas? Mida saame teha teisiti, et olukorda muuta? Mis hoiab naisi tagasi ja mis annab tuule tiibadesse, et juhtida ettevõtet, samas leida ka tööst vaba aega perele ja iseendale? Kuidas erilised naised juhivad? Häid näiteid ja inspiratsiooni.
Ester Eomois on rahvusvahelise kogemusega koolitaja ja meeskondade arengupartner. Ta õpetab EBSis. Viimastel aastatel on lisandunud uute teemadena ka „tuleviku töö“ ja „strateegiline eestvedamine kõrge tulemuslikkusega meeskondades“. Ester on võtnud oma südameasjaks toetada naisi juhiks kasvamisel ja ettevõtlus teekonnal Ester oli viimased viis aastat Eesti Ettevõtlike Naiste Assotsiatsiooni president, mil pea kahekordistus organisatsiooni liikmeskond, loodi 2 uut piirkondlikku klubi ja alustati ühiskondliku mõjuga projektidega – roheettevõtluse ja ukraina naiste ettevõtlikkuse toetamisel. Ester uurib oma doktoritöö raames naisuhtide karjäärivalikud ning edutegureid. Estrit iseloomustab unikaalne kombinatsioon tugevast akadeemilisest taustast ning oskusest seda hästi edasi anda koos pikaaegse mitmekülgse töökogemusega alates tippjuhi positsioonist rahvusvahelises korporatsioonis kuni Start-UP ettevõtteni. Lisaks tööle ülikoolis on Ester arengupartneriks organisatsioonidele meeskondade arendamisel ja juhtide koolitamisel. Ester on pikaajalise praktilise kogemusega tippjuht. Aastatel 2000–2011 töötas ta juhatuse liikmena rahvusvahelises ravimikontsernis Tamro Eesti. Ester on olnud edukate ettevõtete loomise üks võtmeisikuid: aastatel 2011–2013 Südameapteegi keti loomisel ja 2020–2022 globaalse telemeditsiiniplatvormi Viveo Health partnersuhete juhina. Inspireeriv esinemisstiil ja sisukad teemade käsitlused on viinud Estri ka mitmete maailma tipptasemel ülikoolide ja suveülikoolide läbiviijaks Euroopas.

Noorte põllumajandusjuhtide väljaõpe “Liidrite kool” SUVEKOOL
2023-06-20 10:00 - 13:00, 2023-06-19 10:00 - 16:00
Eesti maapiirkonnad vajavad liidreid!
Toimumise aeg:

juuni 2023 – Kontaktõpe SAKUS, Eestimaa Talupidajate Keskliidu kontoris
20. juuni 2023 – e-õpe Zoom keskkonnas

Koolituse kirjeldus: Probleemi lahendamine muutub lihtsamaks kui on olemas kindlad teadmised, oskused ning õige mõtteviis. Koolituse raames tutvustatakse osalejatele juhtimise printsiipe ning nelja lahingureeglit, mis aitavad sul edu saavutada igas olukorras – tööl, kodus ja lahinguväljal. Elades nende põhimõtete järgi ning kasutades õpitud teadmisi, oleme täielikult veendunud, et sa ei satu enam kunagi olukorda, kus sa oled nõutu ja ei oska probleemide lahendamiseks midagi ette võtta. Saad endale tööriistad, mida saad vajadusel kasutada.
Koolituse eesmärk:
Pakkuda tulevastele või juba tegutsevatele organisatsioonide juhtidele tuge juhi töö olemuse süsteemsel mõtestamisel läbi eestvedamise prisma.
Koolituse eesmärk on muuta osaleja efektiivsemaks juhiks olenemata olukorrast. Koolituse rõhk on praktilistel harjutustel, mis näitlikustavad ning aitavad inimestel saada aru, kuidas õpitud põhimõtteid ja printsiipe kasutada oma igapäevaelus.
Koolituse registreerimine on avatud kuni 15. juuni 2023 või kuni grupi täitumiseni.
REGISTREERI KOOLITUSELE SIIN (https://www.surveymonkey.com/r/SUVEKOOL )
*Koolitus toimub „Teadmussiirde programm põllumajanduse, toidu ja maamajanduse tegevusvaldkonnas“ raames ning seda toetab Euroopa Liit.
KOOLITUSPÄEV I, 19. Juuni 2023
Koolituse algus kell 10:00 ja lõpp 16:00 – Eestimaa Talupidajate Keskliit kontor, SAKU

Koolitus
Koolituse kirjeldus
Lektor
Toimub
Kestvus

Juhtimise Põhimõtted Lahinguväljalt
Kursus õpetab osalejaid juhtima enda elu ning tegevusi samade põhimõtete järgi, mida kasutavad erioperatsioonide üksused kaitseväes. Igaüks on juht ning sinu oskusest juhtida sõltub sinu edukus nii koolis, tööl kui ka eraelus. Juhtimine on oskus ja igaüks saab seda oskust endas arendada.
Aleksandr Afanasjev ja Priit Lilleväli
SAKU
6

Lektorid:

Aleksandr Afanasjev teenistus EKV-s, Kaitseväe Akadeemia, kolm Afganistani missioon, pereelu ja erinevad ettevõtmised on andnud väga palju kogemust, kuidas elus hakkama saada. Mitmeid asju, mida ta lahinguväljal õppis, oleks võinud elus juba varem rakendama hakata. Tol hetkel ei olnud keegi neid õppetunde sõnastanud selliselt, et saaks kohe aru, KUIDAS neid kasutusele võtta, või ei osanud ise veel seoseid luua. Muidugi ei kehti see kõige kohta, sest kaitseväe distsipliin ja kord on aidanud saada inimeseks, kes ta täna on – füüsiliselt aktiivne, haritud, valdan erinevaid keeli, distsiplineeritud ning avatud silmaringi ja maailmavaatega. Tal on selja taga 14 aastat juhtimiskogemust, mida saab nüüd teistele edasi anda ja ka ise omandatud teadmisi tsiviilelus rakendada.

Priit Lilleväli teenis pikalt Eesti Kaitseväe Scoutspataljonis ning osales ka mitmel välismissioonil Afganistanis. Tsiviilmaailmas on ta tegelenud nii kinnisvara müügi kui ka haridusvaldkonnaga ning pakub enda ettevõtte Adventure coachingu alt juhtidel võimaluse ennast arendada läbi füüsilise tegevuse. Lisaks on ta Combat Ready instruktor ning riigikaitse õpetaja gümnaasiumiastmele. Priit on alati huvitunud psühholoogiast, selle kohta palju raamatuid lugenud ja läbinud ka mikrokraadi psühholoogia erialal Tartu Ülikoolis

KOOLITUSPÄEV II, 20. Juuni 2023
Koolituse algus kell 10:00 ja lõpp 13:00 – Zoom veebikeskkonnas

Koolitus
Koolituse kirjeldus
Lektor
Toimub
Kestvus

Juhi areng: millised tööriistad aitavad arendada juhtimisoskust
Räägime lugemise, töötubades osalemise, koolitustel ja mentorite otsimise kui kasvuvõimaluste eeliseid.
Räägime mentorluse eelistest ja seda, kuidas leida mentoreid, kes saavad juhendada ja toetada.
Jagame näpunäiteid tõhusa võrgustike loomise, koostöö edendamise ja tugisüsteemi arendamise kohta.
Kerli Ats
Zoom
3

Lektor:

Kerli Ats omab magistrikraadi ettevõtluses. On juhtinud alates 2017. aastast Eestimaa Talupidajate Keskliitu ning kuulub alates 2020. aastast Euroopa Majandus- ja Sotsiaalkomiteesse. Omandab hetkel EBS-is doktorikraadi.

Liidrite Kool, jätkuõpe
2022-12-07 10:00 - 16:00, 2022-12-01 10:00 - 16:00, 2022-11-29 10:00 - 16:00, 2022-11-17 10:00 - 16:00, 2022-11-08 10:00 - 16:00 | Viljandimaa, Viljandimaa, Eesti
Eestimaa Talupidajate Keskliit ja Maaelu Edendamise Sihtasutus korraldavad noorte põllumajandusjuhtide täienduskoolituse “Liidrite Kool”.
Koolitustsükkel on kavandatud varasemalt Liidrite Koolis (2021. aastal) osalenutele.
Koolituse eesmärk: pakkuda tulevastele või juba tegutsevatele organisatsioonide juhtidele tuge juhi töö olemuse süsteemsel mõtestamisel läbi eestvedamise. Koolituse üheks eesmärgiks on potentsiaalsete põllumajandusorganisatsioonide esindusorganisatsioonidele järelkasvu koolitamise. Noored, kes siis aktiivselt panustaksid kodanikuühiskonna arengusse, et seista põllumajandusettevõtete huvide eest ja arendaks koostööd sektoris.
Toimumise aeg ja koht:

8. november 2022 – Kontaktõpe Olustvere Teenindus- ja Maamajanduskoolis
Anu Ruul: Innovatsioon ja muudatuste juhtimine sektoris – trendide tuvastamine ning moraalne eestvedamine kiirelt muutuvas majanduskeskkonnas
17. november 2022 – Kontaktõpe Olustvere Teenindus- ja Maamajanduskoolis
Kristjan Luha. Juhtimise kogemusõpe
Hanna Tamsalu: Võrgustikud. Koostöö võrgustikus on kui maadeavastusreis, millele asuvad vabatahtlikud reisijad.
29. November 2022 – Kontaktõpe Olustvere Teenindus- ja Maamajanduskoolis
Tauri Tallermaa: Tähelepanu ja mälutreening
01. Detsmeber 2022 – Kontaktõpe Olustvere Teenindus- ja Maamajanduskoolis
Teele Üprus: Meediakoolitus
07. detsember 2022 – Kontaktõpe Olustvere Teenindus- ja Maamajanduskoolis
Meelis Annus . Juhtimise kogemusõpe
Hanna Tamsalu: Võrgustikud.

Koolituse registreerimine on avatud kuni 27. Oktoober 2022
Koolituse omaosalus on 100€/ osaleja kohta. Registreerumine: info@taluliit.ee

Oppekava_liidrite_kool_II
Liidrite kool, õppegrupp I – Programm

Koolitus toimub “Teadmussiirde programm põllumajanduse, toidu ja maamajanduse tegevusvaldkonnas” raames, toetab Euroopa Maaelu Arengu Põllumajandusfond.

Liidrite Kool
2022-11-29 10:00 - 16:00, 2022-11-23 10:00 - 16:00, 2022-11-17 10:00 - 16:00, 2022-11-08 10:00 - 16:00, 2022-11-02 10:00 - 16:00 | Viljandimaa, Viljandimaa, Eesti
Eestimaa Talupidajate Keskliit ja Maaelu Edendamise Sihtasutus korraldavad noorte põllumajandusjuhtide täienduskoolituse “Liidrite Kool”.
Toimumise aeg:

2. november 2022
8. november 2022
17. november 2022
23. november 2022
29. november 2022

Toimumise koht: Kontaktõpe Olustvere Teenindus- ja Maamajanduskoolis
Noorte põllumajandusjuhtide väljaõppe „Liidrite kool“ annab kiirkursuse formaadis põhjaliku ülevaate olulistest teemadest, mis aitab kujundada juhiks olemist. Koolituse raames antakse ülevaade esindusorganisatsioonide rollist arengueelduste loomisel, rahvusvahelistest organisatsioonidest. Koolituse raames räägitakse võrgustumisest ja toimub praktiline mälutreening ning räägitakse innovatsiooni ja muutuste juhtimisest.
Koolituse eesmärk: Pakkuda tulevastele või juba tegutsevatele organisatsioonide juhtidele tuge juhi töö olemuse süsteemsel mõtestamisel läbi eestvedamise prisma, mis on vajalik MTÜ juhtimisel.
Koolituse peamiseks eesmärgiks on pakkuda tulevastele või juba tegutsevatele organisatsioonide juhtidele tuge juhi töö olemuse süsteemsel mõtestamisel läbi eestvedamise. Koolituse üheks eesmärgiks on potentsiaalsete põllumajandusorganisatsioonide esindusorganisatsioonidele järelkasvu koolitamise. Noored, kes siis aktiivselt panustaksid kodanikuühiskonna arengusse, et seista põllumajandusettevõtete huvide eest ja arendaks koostööd sektoris.
Koolituse registreerimine on avatud kuni 27. Oktoober 2022 Vaata taluliit.ee
Koolituse omaosalus on 100€/ osaleja kohta

Liidrite-kool-õppegrupp-II-Programm
Oppekava_liidrite_kool_II

Koolitus toimub “Teadmussiirde programm põllumajanduse, toidu ja maamajanduse tegevusvaldkonnas” raames, toetab Euroopa Maaelu Arengu Põllumajandusfond.

Liidrite kool
2021-12-05, 2021-12-04, 2021-11-28, 2021-11-27, 2021-11-21, 2021-11-20
Noorte põllumajandusjuhtide väljaõpe “Liidrite kool”
Toimumise aeg: 20.-21. november 2021, 27.-28. november 2021, 04.-05. detsember 2021
Koolituse kirjeldus: Noorte põllumajandusjuhtide väljaõppe „Liidrite kool“ annab kiirkursuse formaadis põhjaliku ülevaate juhtimisest ja juhiks olemisest, organisatsiooni käitumisest, organisatsiooni sisekommunikatsioonist, võrgustikest ja nende eesmärkidest, esindusorganisatsioonide rollidest ja funktsioonidest. Lisaks toimub koolituse raames ühe päevane praktiline meediakoolitus.
Koolituse eesmärk:
Pakkuda tulevastele või juba tegutsevatele organisatsioonide juhtidele tuge juhi töö olemuse süsteemsel mõtestamisel läbi eestvedamise prisma, mis on vajalik MTÜ juhtimisel.
Koolituse eesmärgiks on koolitada potentsiaalseid põllumajandusorganisatsioonide esindusorganisatsioonidele järelkasvu, kes aktiivselt panustaksid kodanikuühiskonna arengusse, et seista põllumajandusettevõtete huvide eest ja arendaks koostööd sektoris. Lisaks sobib koolitus ka põllumajandusettevõtjatele, kes soovivad oma teadmisi arendada organisatsiooni juhtimise vallas.
Koolituskava:

20. november
(füüsiline kohtumine)
Sissejuhatus “Liidrite kool 2021” – Kerli Ats
Võrgustikud – eesmärgid, osalised ja tunnused – Hanna Tamsalu
Esindusorganisatsioonide roll põllumajandusettevõtete arengueelduste loomisel (I) – Kerli Ats

21. november
(füüsiline kohtumine)
Uudise ja sõnumi loomine, meediapäringud. Mõjus sõnum, meediasuhtluse alused – Marko Paloveer ja Hannes Hamburg

27. november (virtuaalne)
Leadership ja management olemuse mõistmine – Ivar Raav

28. november (virtuaalne)
Organisatsiooni käitumine ja seda mõjutavad tegurid – Piret Masso

4. detsember (virtuaalne)
Kohaliku tasandi organisatsiooni juhtimine ja arendamine – Olavy Sülla
Esindusorganisatsioonide roll põllumajandusettevõtete arengueelduste loomisel (II) – Kerli Ats

5. detsember (virtuaalne)
Kommunikatsioon, otsuste tegemine, konfliktide juhtimine, muutuste juhtimine – Piret Masso
Koolituse kokkuvõte – Keri Ats

Õppekava
Registreerimine Eesti Talupidajate Keskliidu juhtimisel
Infopäev toimub „Teadmussiirde programm põllumajanduse, toidu ja maamajanduse tegevusvaldkonnas“ raames ning seda toetab Euroopa Liit.
